14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΠΟΛΙΤΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 5067/30.12.85 της 23/31 Δεκ. 1985 (ΦΕΚ Β΄ 794) Κανονισμός Λαϊκής Επιμόρφωσης. Έχοντας υπόψη: 1.Τις διατάξεις του Ν.Δ.3094/54 «περί μέτρων προς καταπολέμηση του αναλφαβητισμού» όπως τροποποιήθηκε με το Β.Δ. 442/65 «περί διατηρήσεως και συνθέσεως Συμβουλίων και Επιτροπών αρμοδιότητας του Υπουργείου Εθνικής Παιδείας και Θρησκευμάτων». 2.Τις διατάξεις της παρ. 1 του άρθρου 14 του Ν.1232/82, «επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις». 3.Τις αριθ.Στ5/26.4.82 και ΣΤ5/14/24.6.82 κοινές αποφάσεις των Υπουργών Προεδρίας Κυβερνήσεως και Εθνικής Παιδείας και Θρησ/των. 4.Τις διατάξεις του άρθρου 10 του Ν.1351/83. 5.Τις διατάξεις του άρθρου 21 του Ν.1476/84 «διορισμός σε μόνιμες θέσεις του προσωπικού με σχέση εργασίας Ιδιωτικού Δικαίου του Δημοσίου, των Ν.Π.Δ.Δ., των ΟΤΑ και άλλες διατάξεις». 6.Τις διατάξεις των άρθρων 24 και 27 του Ν.1558/85 (ΦΕΚ 137 τ.Α/26.7.85) «Κυβέρνηση και Κυβερνητικά Όργανα». 7.Την 5/2.4.1985 πράξη της Κεντρικής Επιτροπής Λαϊκής Επιμόρφωσης (ΚΕΛΕ), αποφασίζουμε: Κυρώνουμε και εκδίδουμε την παραπάνω πράξη της ΚΕΛΕ η οποία περιλαμβάνει τον Κανονισμό Λαϊκής Επιμόρφωσης που έχει ως εξής: ΚΑΝΟΝΙΣΜΟΣ ΛΑΪΚΗΣ ΕΠΙΜΟΡΦΩΣΗΣ ΚΕΦΑΛΑΙΟ Α΄ Κατευθυντήριες Γραμμές. Άρθρο 1. Ορισμός. Λαϊκή Επιμόρφωση είναι η κάθε μορφής οργανωμένη εκπαίδευση έξω από το σχολικό σύστημα, με σκοπό την ελεύθερη ανάπτυξη της προσωπικότητας του καθένα ανεξάρτητα από εκπαιδευτικό επίπεδο, ηλικία και φύλο καθώς και την ενεργητική συμμετοχή του στην κοινωνική, οικονομική και Πολιτιστική ζωή του τόπου. Άρθρο 10. Γραμματεία ΝΕΛΕ – Αρμοδιότητες. Στη ΝΕΛΕ λειτουργεί Γραμματεία στην οποία τοποθετείται Γραμματέας που είναι μόνιμος εκπαιδευτικός ή διοικητικός υπάλληλος που υπηρετεί στο νομό και αποσπάται στη γραμματεία της ΝΕΛΕ με απόφαση του οικείου Νομάρχη. Ο Νομάρχης μπορεί να αποσπά στη Γραμματεία της ΝΕΛΕ ένα ή δύο υπαλλήλους από τους υπηρετούντες στο νομό ανάλογα με τις ανάγκες. Ειδικά για το νομό Αττικής μπορεί να διατεθούν μέχρι έξη (6) υπάλληλοι. Η Γραμματεία της ΝΕΛΕ έχει τις ακόλουθες αρμοδιότητες: 1.Διεξάγει όλη τη διοικητική και διαχειριστική υπηρεσία της ΝΕΛΕ. 32.Γ.κ.14 Καταπολέμηση Αναλφαβητισμού-Λαϊκή Επιμόρφωση 2.Ασκεί διοικητική εποπτεία στα Κέντρα Επιμόρφωσης και στο διοικητικό προσωπικό της ΝΕΛΕ. Ειδικότερα: α)Παίρνει κάθε αναγκαίο μέτρο για την καλή λειτουργία της υπηρεσίας και των Κέντρων Επιμόρφωσης. β)Παραλαμβάνει και φυλάσσει το υλικό της ΝΕΛΕ και τηρεί το αρχείο. γ)Φροντίζει για την έγκαιρη συμπλήρωση των πινάκων με στατιστικά στοιχεία από τα Κέντρα Επιμόρφωσης και τη συμπλήρωση συγκεντρωτικών πινάκων που υποβάλλονται στη Γενική Γραμματεία Λαϊκής Επιμόρφωσης. δ)Φροντίζει για τη σύνταξη και έγκριση από τα αρμόδια όργανα του απολογισμού της ΝΕΛΕ. ε)Έχει την ευθύνη της λειτουργίας της δανειστικής βιβλιοθήκης. Αρμοδιότητες Γραμματείας της ΝΕΛΕ. α)Διαχειρίζεται τα οικονομικά της ΝΕΛΕ και γενικά υλοποιεί τις διαχειριστικές της αποφάσεις σύμφωνα με την ισχύουσα νομοθεσία και τις διατάξεις του Κανονισμού αυτού. β)Βεβαιώνει την ύπαρξη πιστώσεων πριν από κάθε δαπάνη και φυλάσσει τα εξοφλημένα χρηματικά εντάλματα με τα σχετικά δικαιολογητικά. γ)Μεριμνά για την κοινοποίηση των προσκλήσεων προς τα μέλη της ΝΕΛΕ, συντάσσει τα πρακτικά των συνεδριάσεων και βεβαιώνει τα αντίγραφα ή αποσπάσματα των αποφάσεων της ΝΕΛΕ. Αρθρ.11-14(Καταργήθησαν ως ρυθμίζονται θέματα Συμβουλίων Λαϊκής Επιμόρφωσης που καταργήθηκαν από την παρ. Α άρθρ. 5 της ΣΤ5/54/ 1992 (ΦΕΚ Β΄ 573) Απ. Υπ. Προεδρίας και Παιδείας, τομ.32, σελ. 70,355). ΚΕΦΑΛΑΙΟ Γ΄ Κέντρο Επιμόρφωσης και μεμονωμένες  εκδηλώσεις. Άρθρο 15. Ίδρυση και στέγαση Κέντρων Επιμόρφωσης. 1.Κέντρο Επιμόρφωσης θεωρείται η ευρύτερη γεωγραφική περιοχή που καλύπτει ένα σύνολο Δήμων και Κοινοτήτων στην οποία υλοποιούνται οι συγκεκριμένες δραστηριότητες της Λαϊκής Επιμόρφωσης που απορρέουν από τον παρόντα κανονισμό. 2.Οι στόχοι της Λαϊκής επιμόρφωσης υλοποιούνται κύρια με κέντρα Επιμόρφωσης που ιδρύονται σ’ όλη τη χώρα. 3.Η ίδρυση πραγματοποιείται με πράξη του οικείου Νομάρχη, ύστερα από απόφαση της αρμόδιας ΝΕΛΕ και εισήγηση του αντίστοιχου Συμβουλίου Λαϊκής Επιμόρφωσης στα πλαίσια του γενικώτερου προγραμματισμού της Γενικής Γραμματείας Λαϊκής Επιμόρφωσης. 4.Οι δραστηριότητες των κέντρων Επιμόρφωσης στεγάζονται σε αίθουσες του Δημοσίου ή Νομικών προσώπων ή ιδιωτών κατά δωρεάν παραχώρηση ή σε μίσθωση (με μηνιαίο ή ωριαίο μίσθωμα). 5.Όταν τα Κέντρα στεγάζονται σε δημόσια διδακτήρια μπορεί να παρέχεται ενοίκιο χρήσης. 6.Κέντρα επιμόρφωσης είναι δυνατόν να λειτουργήσουν και μέσα στα πλαίσια προγραμματικών συμβάσεων του άρθρου 11 του Ν. 1416/1984 μετά από πρόταση της οικείας ΝΕΛΕ και απόφαση της Γενικής Γραμματείας Λαϊκής Επιμόρφωσης. (Αντί για τη σελ. 292,09(β) Σελ. 292,09(γ) Τεύχος 1225 – Σελ. 113 Καταπολέμηση Αναλφαβητισμού-Λαϊκή Επιμόρφωση 32.Γ.κ.14 32.Γ.κ.14 Καταπολέμηση Αναλφαβητισμού-Λαϊκή Επιμόρφωση Άρθρο 16. Στελέχωση Κέντρων Επιμόρφωσης –  Αρμοδιότητες Υ.Κ. 1.Σε κάθε κέντρο Επιμόρφωσης προσλαμβάνεται από τη ΝΕΛΕ με απόφαση του Νομάρχη ένας υπεύθυνος. 2.Ο Υπεύθυνος Κέντρου, πέραν των αρμοδιοτήτων που έχει από κοινού με το μέλος του ΣΛΕ που ορίστηκε αρμόδιο για το Κέντρο του κατά το άρθρο 13 παρ. Γ του παρόντος κανονισμού, έχει και τις εξής αρμοδιότητες: α)Ανιχνεύει, επισημαίνει και καταγράφει τις επιμορφωτικές ανάγκες του πληθυσμού της ακτίνας δράσης του Κέντρου. Για την καλύτερη διεκπεραίωση του έργου αυτού έρχεται σε προσωπική επαφή με τους κατοίκους και τους αρμόδιους φορείς, συγκαλεί και μετέχει στις Τοπικές Λαϊκές Συνελεύσεις και τις Συνελεύσεις Κέντρου και συνεργάζεται με τους επιμορφωτές και τις Τοπικές Επιτροπές Λαϊκής Επιμόρφωσης. β)Συνεργάζεται με το Συμβούλιο Λαϊκής Επιμόρφωσης για τη διαμόρφωση του προγράμματος του κέντρου με τη διαδικασια που αναφέρεται πιό πάνω. γ)Πιστοποιεί τον αριθμό των διδακτικών ωρών που έκαναν οι επιμορφωτές, τις αναγκαίες και πραγματικές μετακινήσεις τους συνεργάζεται στενά μαζί τους, υποβοηθώντας τους στο έργο τους και επιλύει κάθε θέμα που αφορά τη λειτουργία των τμημάτων μάθησης (ωράριο, εκπαιδευτικές ανάγκες κ.λ.π.). δ)Τηρεί τα βιβλία του Κέντρου διακινεί τα αναλώσιμα και μη αναλώσιμα υλικά, μεριμνά για την εξόφληση των λειτουργικών δαπανών του Κέντρου, εκδίδει βεβαιώσεις παρακολούθησης τμημάτων μάθησης, πραγματοποιεί τις εγγραφές στα τμήματα μάθησης σε συνεργασία με τους επιμορφωτές και τις ΤΕΛΕ. ε)Συντάσσει και διαβιβάζει στο ΣΛΕ τον ετήσιο απολογισμό της δραστηριότητας του Κέντρου, συγκεντρώνει και διαβιβάζει στη ΝΕΛΕ τα διάφορα στοιχεία (στατιστικοί πίνακες, εκθέσεις λειτουργίας κ.λ.π.) αξιολογεί το έργο των επιμορφωτών και γενικά ασκεί .όλες τις αρμοδιότητες που απορρέουν από αυτό τον Κανονισμό. 3.Στην αρχή κάθε μήνα, ο Υπεύθυνος Κέντρου υποβάλλει στον Πρόεδρο της ΝΕΛΕ Δελτίο Εργασίας του για τη διάρκεια του προηγούμενου μήνα στο οποίο θα αναφέρονται οι ώρες εργασίας του, οι μετακινήσεις του στα τμήματα μάθησης, οι επαφές με τους διάφορους φορείς και υπηρεσίες, η συμμετοχή σε διάφορα σεμινάρια, συσκέψεις και συνέδρια και γενικά κάθε τι που αφορά στην άσκηση των αρμοδιοτήτων του. Ειδικά για το Νομό Αττικής το Δελτίο Εργασίας του Υπεύθυνου Κέντρου κοινοποιείται και στο Νομάρχη του διαμερίσματος, στο οποίο υπάγεται το Κέντρο Επιμόρφωσης. 4.Οι Υπεύθυνοι Κέντρων συμμετέχουν στη διαδικασία επιλογής των επιμορφωτών. 5.Οι υπεύθυνοι Κέντρων είναι δυνατόν να μετέχουν στα πειραματικά προγράμματα του άρθρου 13 παρ. Δ. 6.Σε περίπτωση δικαιολογημένης απουσίας του Υπεύθυνου η παραίτησης του ή έλλειψής του το Κέντρο Επιμόρφωσης εποπτεύεται από το Συμβούλιο Λαϊκής Επιμόρφωσης. 7.Οι Υπεύθυνοι Κέντρων προσλαμβάνονται με σύμβαση εργασίας ενός έτους, που μετά τη λήξη της μπορεί να μετατραπεί σε σύμβαση εργασίας διετούς διάρκειας και ανά διετία να ανανεώνεται. 8.Για την πρόσληψη των Υπευθύνων των Κέντρων ακολουθεί η διαδικασία του άρθρου 14. 9.Σε εξαιρετικές περιπτώσεις (όταν η γεωγραφική ακτίνα του Κέντρου Επιμόρφωσης είναι πολύ μεγάλη ή ο πληθυσμός είναι  πάρα πολύς ή η περιοχή είναι δύσβατη) είναι δυνατόν σε ένα Κέντρο μετά από πρόταση της Ν.Ε.Λ.Ε. και έγκριση της Γενικής Γραμματείας Λαϊκής Επιμόρφωσης, να τοποθετηθούν δύο υπεύθυνοι με συγκεκριμένα καθήκοντα και αρμοδιότητες. Η δυνατότητα αυτή θα είναι πάντα μέσα στα πλαίσια του προγραμματισμού και του οικονομικού προϋπολογισμού. Άρθρο 17. Λειτουργία Κέντρων Επιμόρφωσης – Προγράμματα. 1.Τακτικά μια φορά το χρόνο και δύο μήνες τουλάχιστον πριν από την έναρξη του επιμορφωτικού έτους, ή όταν κριθεί αναγκαίο, συγκαλούνται από τον Υπεύθυνο Κέντρου, Τοπικές Λαϊκές Συνελεύσεις στους Δήμους Κοινότητες, διαμερίσματα και συνοικίες, και σε χώρους μαζικών φορέων, όπου οι συνθήκες το επιτρέπουν και η ΝΕΛΕ κρίνει σκόπιμο. Στις Τ.Λ.Σ. συζητούνται οι επιμορφωτικές ανάγκες της περιοχής, αξιολογείται το έργο της Λαϊκής Επιμόρφωσης (και καθορίζονται οι προτεραιότητες.) Από κάθε Τ.Λ.Σ. επιλέγονται τρία ως πέντε άτομα (εκπρόσωποι Τοπικής Αυτοδιοίκησης, συνοικιακών συμβουλίων, μαζικών φορέων ή και πολίτες που διακρίνονται για το ενδιαφέρον τους για τη Λαϊκή Επιμόρφωση), καθώς και οι αναπληρωτές τους, που αποτελούν την Τοπική Επιτροπή Λαϊκής Επιμόρφωσης (ΤΕΛΕ). Οι ΤΕΛΕ κάθε Κέντρου Επιμόρφωσης συνεργάζονται με τον Υπεύθυνο και τους επιμορφωτές και τους βοηθούν στην υλοποίηση του έργου τους, ιδιαίτερα σ’ ότι αφορά την ανίχνευση των επιμορφωτικών αναγκών, τη μέριμνα για την υλικοτεχνική υποδομή, την ευαισθητοποίηση του πληθυσμού πάνω στα προγράμματα της Λαϊκής Επιμόρφωσης, και τις μεμονωμένες εκδηλώσεις. 2.Οι ΤΕΛΕ της ακτίνας δράσης του κάθε Κέντρου Επιμόρφωσης συνέρχονται τακτικά κάθε εξάμηνο (Μάρτιο και Σεπτέμβριο) ή και έκτακτα όταν κριθεί αναγκαίο, σε Συνέλευση Κέντρου). Τη Συνέλευση Κέντρου συγκαλεί μετά από εντολή της ΝΕΛΕ ο Υπεύθυνος και μετέχουν σ’ αυτή και τα μέλη του ΣΛΕ. Η Συνέλευση συζητά τα πορίσματα των Τοπικών Λαϊκών Συνελεύσεων. Βάσει των δεδομένων της Συνέλευσης Κέντρου και των γενικών πλαισίων της Γενικής Γραμματείας Λαϊκής Επιμόρφωσης και της ΝΕΛΕ, ο Υπεύθυνος Κέντρου συντάσσει το προσχέδιο προγράμματος καθώς επίσης σχετικό σημείωμα δαπάνης και κατάλογο ειδικοτήτων επιμορφωτών για την υλοποίηση του παραπάνω προσχεδίου προγράμματος, που τα υποβάλλει στο ΣΛΕ. Σε περίπτωση που οι πιο πάνω διαδικασίες δεν λειτούργησαν πλήρως, ο Υπεύθυνος συντάσσει το προσχέδιο προγράμματος με βάση τα στοιχεία που έχει στη διάθεσή του. Το Συμβούλιο Λαϊκής Επιμόρφωσης, αφού επεξεργαστει από κοινού με τους αρμόδιους Υπεύθυνους τα προσχέδια προγραμμάτων των Κέντρων Επιμόρφωσης, τα υποβάλλει στη ΝΕΛΕ, μαζί με συγκεντρωτικό σημείωμα δαπάνης και κατάλογο ειδικοτήτων επιμορφωτών, για τελική έγκριση. Τα εγκεκριμένα από την ΝΕΛΕ προγράμματα επιστρέφουν στους Υπεύθυνους Κέντρων οι οποίοι έχουν την ευθύνη για τη δημοσιότητα και υλοποίησή τους. 3.Ο Πρόεδρος της ΝΕΛΕ μεριμνά για την πλήρη δημοσιότητα των προγραμμάτων Λαϊκής Επιμόρφωσης σε νομαρχιακό επίπεδο και το συντονισμό σε σχέση με τα προγράμματα των άλλων κρατικών φορέων, ώστε να υπάρχει πλήρης πληροφόρηση για όσους επιθυμούν να συμμετάσχουν σ’ αυτά. 4.Ο Υπεύθυνος Κέντρου με την συνεργασία των επιμορφωτών και των ΤΕΛΕ μεριμνά για την πλήρη δημοσιότητα του προγράμματος του κέντρου σε τοπικό επίπεδο. 5.Τα Κέντρα Επιμόρφωσης οργανώνουν και υλοποιούν τη δράση τους σε τμήματα μάθησης και σε μεμονωμένες εκδηλώσεις. 6.Για τη λειτουργία κάθε τμήματος μάθησης απαιτείται ένας αριθμός ενδιαφερομένων. Ο αριθμός αυτός ορίζεται από το ΣΛΕ και τον Υπεύθυνο Κέντρου σύμφωνα με τις ανάγκες της περιοχής, αλλά δεν μπορεί να είναι κατώτερος των 8 ούτε ανώτερος των 20. Από τον περιορισμό αυτό εξαιρούνται τα τμήματα μειονεκτούντων ατόμων και ειδικών κοινωνικών ομάδων όπου ο κατώτερος αριθμός για τη σύσταση τμήματος είναι 3. 7.Σε κάθε Κέντρο Επιμόρφωσης μπορούν στη διάρκεια ενός επιμορφωτικού έτους να συσταθούν από 8 έως 15 τμήματα μάθησης. (Αντί για τη σελ. 292,11(α) Σελ. 292,11(β) Τεύχος Θ23 – Σελ. 115 Καταπολέμηση Αναλφαβητισμού-Λαϊκή Επιμόρφωση 32.Γ.κ.14 Για να συσταθούν περισσότερα από 15 τμήματα μάθησης απαιτείται έγκριση της Γενικής Γραμματείας Λαϊκής Επιμόρφωσης, μετά από αιτιολογημένη πρόταση της οικείας ΝΕΛΕ. 8.Αν κατά την διάρκεια του εξαμήνου κάποιο τμήμα μάθησης σταματήσει τη λειτουργία του, με αιτιολογημένη πρόταση του αρμόδιου Υπεύθυνου Κέντρου και του ΣΛΕ και έγκριση της ΝΕΛΕ, μπορεί να λειτουργήσει νέο τμήμα μάθησης στη θέση του καταργημένου. Άρθρο 18. Χρόνος – Τόπος λειτουργίας Κέντρων. 1.Ο χρόνος έναρξης και λήξης της λειτουργίας των Κέντρων καθορίζεται από τη ΝΕΛΕ μετά από εισήγηση του ΣΛΕ. 2.Το επιμορφωτικό έτος μπορεί να συμπίπτει με το σχολικό ή το ημερολογιακό έτος. 3.Ο τόπος λειτουργίας των Κέντρων Επιμόρφωσης και η ακτίνα δράσης τους καθορίζονται από τη ΓΓΛΕ μετά από εισήγηση της ΝΕΛΕ και γνώμη του ΣΛΕ και των Υπευθύνων των Κέντρων. 4.Ο αριθμός κατά νόμο ιδρυομένων Κέντρων Επιμόρφωσης ορίζεται από τη Γενική Γραμματεία Λαϊκής Επιμόρφωσης μετά από εισήγηση της οικείας ΝΕΛΕ. Αρθρο 19 Ειδικά Τμήματα μάθησης – Μεμονωμένες εκδηλώσεις. 1.Στα Κέντρα Επιμόρφωσης μπορούν να δημιουργηθούν ειδικά τμήματα μάθησης που θα εξυπηρετούν την κοινωνική και επαγγελματική αποκατάσταση ειδικών κοινωνικών ομάδων ή μειονεκτούντων ατόμων τα οποία ενισχύονται από τη ΝΕΛΕ με ειδικές επιχορηγήσεις. Τέτοιες κατηγορίες που αντιμετωπίζουν ειδικά προβλήματα είναι οι παλιννοστούντες μετανάστες, πρόσφυγες, αναλφάβητοι νομάδες, κρατούμενοι σε φυλακές, μειονεκτούντα σωματικά ή πνευματικά άτομα κ.α. 2.Η ΝΕΛΕ με αιτιολογημένη απόφασή της μπορεί και σε έκτακτη συνεδρίασή της να εγκρίνει ειδικά τμήματα, όπως αυτά αναφέρονται στην προηγούμενη παράγραφο που δεν έχουν προβλεφθεί στον εξαμηνιαίο προγραμματισμό της. 3.Μεμονωμένες εκδηλώσεις ευρύτερου κοινωνικού ή πολιτιστικού χαρακτήρα μπορούν να γίνονται σε Κέντρα Επιμόρφωσης μετά από σχετική πρόταση του ΣΛΕ και απόφαση της ΝΕΛΕ. Στην ίδια απόφαση ορίζεται το πλαίσιο του περιεχομένου των εκδηλώσεων, η χρονική τους διάρκεια και συχνότητα καθώς και το όριο του συνολικού τους κόστους. Σχετική εισήγηση για μεμονωμένες εκδηλώσεις μπορεί να κάνει και ο Υπεύθυνος Κέντρου. Άρθρο 20. Επιμορφωτές. 1.Προσλαμβάνονται από τη ΝΕΛΕ με απόφαση του Νομάρχη με βάση τις επιμορφωτικές ανάγκες, και για όσο χρονικό διάστημα υλοποιείται ο προγραμματισμός των τμημάτων τους. 2.Σαν κριτήριο επιλογής των επιμορφωτών συνεκτιμώνται: α)Άριστη γνώση του θέματος που πρόκειται να διδάξουν. Σελ. 292,12(β) Τεύχος Θ23 – Σελ. 116 β)Κοινωνικές εμπειρίες μέσα από τις οποίες έχουν αποκτήσει γνώσεις και πείρα που αντιστοιχούν στα καθήκοντά τους. γ)Ικανότητα ουσιαστικής επικοινωνίας και συνεργασίας με τα στελέχη της Λαϊκής Επιμόρφωσης και τους επιμορφωνόμενους καθώς και κριτική σκέψη και αντιαυταρχική παιδαγωγική αντίληψη. δ)Τυχόν συμμετοχή σε σεμινάρια επιμόρφωσης επιμορφωτών. 3.Η επιλογή επιμορφωτών γίνεται μια φορά το χρόνο ή και έκτακτα όταν η ΝΕΛΕ κρίνει αναγκαίο με την ακόλουθη διαδικασία. α)Γνωστοποιείται με κάθε πρόσφορο μέσο και όσο γίνεται πιο πλατειά η σχετική προκήρυξη. β)Με απόφαση του Νομάρχη συγκροτούνται τριμελείς ή πενταμελείς επιτροπές, αξιολόγησης των υποψηφίων επιμορφωτών που αποτελούνται από εκπροσώπους της ΝΕΛΕ, του ΣΛΕ, και των Υπεύθυνων Κέντρων που υποδεικνύονται από τους συναδέλφους τους. Στις Επιτροπές μπορούν κατά περίπτωση να συμμετέχουν εκπρόσωποι Γενικής Γραμματείας Λαϊκής Επιμόρφωσης. γ)Για ειδικές κατηγορίες επιμορφωτών, για ειδικά προγράμματα ευρύτερης σημασίας συγκροτεί η Γενική Γραμματεία Λαϊκής Επιμόρφωσης Πανελλήνια τις αντίστοιχες επιτροπές. 4.Με βάση τις εισηγήσεις της επιτροπής αξιολόγησης των υποψηφίων επιμορφωτών, η ΝΕΛΕ καταρτίζει πίνακα επιτυχόντων κατά ειδικότητα θεμάτων Λαϊκής Επιμόρφωσης. Οι προσλήψεις των επιτυχόντων επιμορφωτών γίνονται με βάση τον εξαμηνιαίο προγραμματισμό των Κέντρων επιμόρφωσης. Η ΝΕΛΕ διατηρεί το δικαίωμα να προσλαμβάνει μόνο εκείνο τον αριθμό επιμορφωτών που προκύπτει από τον εξαμηνιαίο προγραμματισμό. Για τις ειδικές κατηγορίες επιμορφωτών η ΝΕΛΕ καταρτίζει ξεχωριστό πίνακα από τον οποίο και προσλαμβάνει τους απαραίτητους. 5.Το έργο των επιμορφωτών εποπτεύεται από τη ΝΕΛΕ μέσω των Υπευθύνων Κέντρων. Στην αξιολόγηση του έργου των επιμορφωτών βαρύνουσα γνώμη έχουν οι επιμορφωνόμενοι καθώς και οι Συνελεύσεις Κέντρου. 6.Για την ανάπτυξη της παιδαγωγικής ικανότητας των επιμορφωτών ή και της εξειδίκευσής τους μπορεί να οργανώνονται από τη Γ.Γ.Λ.Ε. ή τις ΝΕΛΕ ειδικά σεμινάρια, σε νομαρχιακό, περιφερειακό ή πανελλαδικό επίπεδο. Στην περίπτωση αυτή οι ΝΕΛΕ μπορεί να συνεργάζονται μεταξύ τους ή με άλλα Νομικά Πρόσωπα Ιδιωτικού Δικαίου. Η πραγματοποίηση των σεμιναρίων επιμόρφωσης επιμορφωτών γίνεται μετά από εισήγηση του ΣΛΕ που έχει και την ευθύνη πραγματοποίησής τους. Τα έξοδα οργάνωσης και διεξαγωγής των σεμιναρίων βαρύνουν τις ΝΕΛΕ που τα διοργανώνουν. Η συμμετοχή των επιμορφωτών σ’ αυτά τα σεμινάρια είναι υποχρεωτική. 7.Στη ΝΕΛΕ, μπορούν να προσφέρουν τις υπηρεσίες τους χωρίς αμοιβή και εθελοντές επιμορφωτές. Η αξιοποίηση των εθελοντών επιμορφωτών καθορίζεται με απόφαση του Νομάρχη στα πλαίσια των σχετικών εγκυκλίων της Γενικής Γραμματείας Λαϊκής Επιμόρφωσης. Στους εθελοντές Επιμορφωτές που ασχολούνται στα Κέντρα Επιμόρφωσης καταβάλλονται τα οδοιπορικά τους έξοδα όπως αυτά ορίζονται στις παραγράφους 3 και 4 του άρθρου 21. Επίσης, στους εθελοντές Επιμορφωτές που συμμετέχουν σε σεμινάρια και συσκέψεις καλύπτεται η δαπάνη στέγασης και διατροφής όπως ορίζεται από την παράγραφο 9 του άρθρου 21. 32.Γ.κ.14 Καταπολέμηση Αναλφαβητισμού-Λαϊκή Επιμόρφωση Άρθρο 21 Αμοιβές – Αποζημιώσεις – Δαπάνες σεμιναρίων. 1.Οι επιμορφωτές αμείβονται ανά ώρα διδακτικής απασχόλησής τους και οι αμοιβόμενες ώρες διδασκαλίας κατά μήνα δεν μπορούν να υπερβαίνουν τις 60. 2.Εάν το τμήμα μάθησης απέχει 10 – 19 χιλ. από την κατοικία του επιμορφωτή, η αμοιβή αυξάνεται κατά 15%. Εάν το τμήμα απέχει 20 – 29 χιλ. η αμοιβή αυξάνεται κατά 25% και εάν απέχει 30 χιλ. ή περισσότερο η αμοιβή αυξάνεται κατά 35%. 3.Η ωριαία αντιμισθία των επιμορφωτών καθορίζεται με κοινή απόφαση των Υπουργών Πολιτισμού και Οικονομικών. 4.Η αμοιβή της παρ. 3 και ο αριθμός των αμοιβομένων ωρών της παραγράφου 1 μπορεί για ορισμένες κατηγορίες μαθημάτων ή ειδικές περιπτώσεις που θα καθορίζονται από την γενική Γραμματεία Λαϊκής Επιμόρφωσης ν’ αυξηθεί μέχρι 50% με αιτιολογημένη απόφαση της ΝΕΛΕ. Τέτοιες περιπτώσεις είναι: επιστημονικά προσόντα ή ειδική εμπειρία επιμορφωτών, ειδικά τμήματα (όπως εξειδίκευσης επιμορφωτών, ειδικής επαγγελματικής κατάρτισης επιμόρφωσης Κοινωνικών ομάδων ή ατόμων με ειδικά προβλήματα, περιοχές με συγκοινωνιακά προβλήματα κ.α.). 5.Στους επιμορφωτές που μετέχουν σε σεμινάρια εντός ή εκτός νομού, δίνεται αποζημίωση μέχρι του ποσού της αμοιβής των δύο επιμορφωτικών ωρών για κάθε ημέρα συμμετοχής με απόφαση της ΝΕΛΕ. 6.Στους υπεύθυνους των Κ.Ε. που μετέχουν σε σεμινάρια κεντρικά ή περιφερειακά, εκτός νομού, δίδεται αποζημίωση μέχρι του ποσού της αμοιβής της μιας επιμορφωτικής ώρας για κάθε ημέρα συμμετοχής με απόφαση της ΝΕΛΕ. 7.Στα μέλη της ΝΕΛΕ, που δεν είναι δημόσιοι υπάλληλοι δίδεται αποζημίωση μέχρι του ποσού της αμοιβής των τριών επιμορφωτικών ωρών για κάθε συμμετοχή τους σε σεμινάρια που οργανώνονται εκτός νομού με απόφαση της ΝΕΛΕ. 8.Στους ιδιώτες με εξειδικευμένες γνώσεις, που μετακαλούνται από τη ΝΕΛΕ για να διδάξουν σε ειδικά σεμινάρια ή σε μεμονωμένες εκδηλώσεις, δίδεται αποζημίωση μέχρι του ποσού της αμοιβής των 20 επιμορφωτικών ωρών την πρώτη ημέρα για κάθε επί πλέον ημέρα μέχρι του ποσού της αμοιβής των 12 επιμορφωτικών ωρών. 9.Τα έξοδα οργάνωσης σεμιναρίων ή συσκέψεων καθώς και οι δαπάνες στέγασης και διατροφής των ατόμων, που προσκαλούνται (μέλη ΣΛΕ, Υπεύθυνοι Κ.Ε., επιμορφωτές, ιδιώτες, δημόσιοι υπάλληλοι που υπηρετούν σε άλλους φορείς), βαρύνουν τις ΝΕΛΕ που τα οργανώνουν. Στα στελέχη της Λαϊκής Επιμόρφωσης που έχουν την υπαλληλική ιδιότητα (δημοσίου ή ιδιωτικού δικαίου) δίνεται μειωμένη ημερησία αποζημίωση, σύμφωνα με τις ισχύουσες διατάξεις, στην περίπτωση που παρέχεται τροφή και κατοικία από την υπηρεσία τους ή την ΝΕΛΕ που διοργανώνει το σεμινάριο. 10.Οι αποζημιώσεις, καθώς και κάθε άλλη δαπάνη της ΝΕΛΕ, σύμφωνα με τον κανονισμό αυτό, εγκρίνονται από το Νομάρχη. 11.Όλες οι αποζημιώσεις (μελών ΝΕΛΕ, Υπευθύνων Κ.Ε. Επιμορφωτών, ιδιωτών) υπάγονται στις σχετικές κρατήσεις φόρου και «υπέρ τρίτων». 12.Με απόφαση της Γενικής Γραμματείας Λαϊκής Επιμόρφωσης η ΝΕΛΕ μπορεί να διοργανώσει σεμινάρια ειδικών θεμάτων της Λαϊκής Επιμόρφωσης. Οι συμμετέχοντες στα σεμινάρια αυτά θα αποζημιώνονται. Το ύψος της αποζημίωσης καθορίζεται σε δύο επιμορφωτικές ώρες για κάθε ημέρα συμμετοχής. 13.Στους επιμορφωτές που μετέχουν σε πειραματικά Επιμορφωτικά προγράμματα με, την έγκριση της Γενικής Γραμματείας Λαϊκής Επιμόρφωσης, είναι δυνατόν να καταβάλλεται αποζημίωση έως 30 διδακτικών ωρών για τις διαδικασίες έρευνας και προετοιμασίας. Το σύνολο των ωρών διδασκαλίας και της έρευνας και προετοιμασίας δεν μπορεί να υπερβαίνει τις 90. Άρθρο 22. Οδοιπορικά – ημερήσια αποζημίωση. 1.Στο Γραμματέα της ΝΕΛΕ και στα μέλη του ΣΛΕ, που μετακινούνται από την έδρα της ΝΕΛΕ για την εκτέλεση των καθηκόντων τους, καταβάλλονται τα οδοιπορικά τους έξοδα και η ημερήσια αποζημίωση που δικαιούνται σύμφωνα με τις ισχύουσες διατάξεις. 2.Στους Υπεύθυνους των Κ.Ε. που μετακινούνται από την έδρα του Κέντρου για την εκτέλεση των καθηκόντων τους, ή την παρακολούθηση σεμιναρίων καταβάλλονται τα οδοιπορικά τους έξοδα. 3.Στους επιμορφωτές, που μετακινούνται από τον τόπο κατοικίας τους στον τόπο λειτουργίας του τμήματος μάθησης όπου διδάσκουν, ή στον τόπο διεξαγωγής σεμιναρίου, όπου συμμετέχουν, καταβάλλονται τα οδοιπορικά τους έξοδα. 4.Όλοι οι παραπάνω, εφόσον διαθέτουν ιδιόκτητο μεταφορικό μέσο, μπορούν να το χρησιμοποιούν για τις παραπάνω μετακινήσεις τους και δικαιούνται της καταβολής χιλιομετρικής αποζημίωσης που ισχύει κάθε φορά. Άρθρο 2. Αρχές. Η Λαϊκή Επιμόρφωση διέπεται από τις παρακάτω αρχές: 1.Την ανάγκη για συνεχή μόρφωση του λαού. 2.Την αναγνώριση ότι η σχολική εκπαίδευση και η Λαϊκή Επιμόρφωση είναι αλληλοσυμπληρωνόμενα μέρη της συνεχιζόμενης εκπαίδευσης. 3.Το δικαίωμα όλων σε μια συνεχή μόρφωση, και σε μια βασική ή επιπρόσθετη επαγγελματική κατάρτιση. 4.Τη συλλογικότητα, ισότητα, αλληλεγγύη, μεταξύ όλων εκείνων που συμμετέχουν στη διαδικασία μάθησης. 5.Την αναγνώριση ότι όλοι οι συμμετέχοντες είναι φορείς ανεκτίμητης εμπειρίας που πρέπει να αξιοποιείται στην πορεία προς τη γνώση. 6.Την αναγνώριση ότι η ίδια η διαδικασία της μάθησης αποτελεί αστείρευτη πηγή γνώσης. 7.Την καταπολέμηση των μορφωτικών ανισοτήτων που είναι αίτιο αλλά και αποτέλεσμα των κοινωνικών και οικονομικών ανισοτήτων. 8.Τη βεβαιότητα ότι η γνώση είναι προϋπόθεση για την ενεργητική συμμετοχή κάθε πολίτη στην οικονομική, κοινωνική, πολιτιστική και πολιτική ζωή. Άρθρο 23. Διαχείριση ΝΕΛΕ. 1.Η διαχείριση της ΝΕΛΕ ενεργείται μέσω της Τράπεζας της Ελλάδας, σύμφωνα με την απόφαση του Υπουργού Οικονομικών αριθμ. 59327/3.6.1955/ΦΕΚ 108/ 18.6.1955 τ.Β.΄). 2.Η κίνηση του λογαριασμού της γίνεται σύμφωνα με τις διατάξεις: Του άρθρου 15 του Ν.Δ. 3094/1954 (ΦΕΚ 252 τ. Α΄) του Ν.Δ. 754/1971 του Π.Δ. 715/1979, του Ν.Δ. 496/1974 και της απόφασης του ελεγκτικού Συνεδρίου αριθ. 8507/1976 (ΦΕΚ 687/76 τ.Β΄) ως εξής: α)Έσοδα : Κάθε έσοδο της ΝΕΛΕ κατατίθεται απευθείας στο λογαριασμό της στην Τράπεζα της Ελλάδας και το σχετικό αποδεικτικό που της εκδίδει η Τράπεζα αποτελεί απόδειξη είσπραξης του ποσού από τη ΝΕΛΕ. Βάσει του αποδεικτικού αυτού καταχωρίζονται οι εισπράξεις στο βιβλίο ταμείου της ΝΕΛΕ. β)Έξοδα : Για κάθε δαπάνη απαιτείται απόφαση της ΝΕΛΕ που εγκρίνεται από το Νομάρχη και στην οποία αναγράφονται: οι διατάξεις στις οποίες στηρίζεται η δαπάνη, το ποσό, το είδος, η αιτία της δαπάνης, το οικονομικό έτος και βεβαίωση του Γραμματέα της ΝΕΛΕ ότι υπάρχει σχετική πίστωση στο λογαριασμό της και ότι δεν γίνεται υπέρβαση. Σε εξαιρετικές περιπτώσεις, που κρίνονται από τον Πρόεδρο της ως κατεπείγουσες, η παραπάνω απόφαση της ΝΕΛΕ εκδίδεται εκ των υστέρων. γ)Εντάλματα: Οι δαπάνες πληρώνονται με βάση τριπλότυπα χρηματικά εντάλματα που υπογράφονται από το Νομάρχη ή τον αναπληρωτή του. Το πρωτότυπο με τα σχετικά δικαιολογητικά υποβάλλονται, μετά την εξόφληση, στο ελεγκτικό Συνέδριο για την άσκηση του κατασταλτικού ελέγχου, ενώ το αντίγραφο και το στέλεχος παραμένουν στη Γραμματεία της ΝΕΛΕ. Ο Γραμματέας μεριμνά για την εξόφληση των χρηματικών ενταλμάτων φυλάσσει τα εξοφλημένα χρηματικά εντάλματα με τα σχετικά δικαιολογητικά και αποδίδει λογαριασμό στη ΝΕΛΕ. Οι κρατήσεις υπέρ του Δημοσίου και τρίτων καταθέτονται στα αρμόδια ταμεία, βάσει των ενταλμάτων πληρωμής, μέσα σ’ ένα μήνα από την εξόφλησή τους. Τα αποδεικτικά καταθέσεως επισυνάπτονται στα σχετικά εντάλματα. δ)Επιταγές: Τα χρηματικά εντάλματα εξοφλούνται με επιταγές «εις διαταγήν» των δικαιούχων και πληρώνονται από την Τράπεζα της Ελλάδας σε βάρος του λογαριασμού της ΝΕΛΕ.  (Αντί για τη σελ. 292,13(β) Σελ. 292,13(γ) Τεύχος Θ23 – Σελ. 117 Καταπολέμηση Αναλφαβητισμού-Λαϊκή Επιμόρφωση 32.Γ.κ.14 Οι επιταγές υπογράφονται μέχρι ποσού 100.000 δρχ. από το Γραμματέα της ΝΕΛΕ ενώ για τα ποσά άνω των 100.000 δρχ. από το Γραμματέα και το Νομάρχη ή τον αναπληρωτή του. 3.Ομοειδείς δαπάνες : σε περίπτωση που η δαπάνη είναι ομοειδής και αφορά πρόσωπα (μισθοδοσία προσωπικού, αποζημιώσεις κ.λ.π.) επιτρέπεται η έκδοση ενός μόνο χρηματικού εντάλματος, βάσει κατάστασης, που επισυνάπτεται σ’ αυτό και περιλαμβάνει σε ξεχωριστές στήλες τα προσδιοριστικά στοιχεία του κάθε δικαιούχου, την αιτία της πληρωμής, το ποσό που δικαιούται, τις κρατήσεις και το καθαρό ποσό που θα πληρωθεί. Επιτρέπεται η έκδοση χρηματικού εντάλματος, βάσει δικαιολογητικών, που βρίσκονται συνημμένα σε άλλο χρηματικό ένταλμα. Στην περίπτωση αυτή, γίνεται στο ένταλμα σημείωση παραπομπής στο άλλο όπου επισυνάφθηκαν τα δικαιολογητικά. Πληρωμές για ομοειδείς δαπάνες (μισθοδοσίας ΣΛΕ, αμοιβές Υπευθύνων, επιμορφωτών κ.α.) καθώς και για μικροδαπάνες ενεργούνται με μια κατ’ είδος δαπάνης επιταγή, που εκδίδεται «εις διαταγήν» του Γραμματέα της ΝΕΛΕ για την καταβολή των σχετικών ποσών στους δικαιούχους. Τ’ απολογιστικά στοιχεία του λογαριασμού της ΝΕΛΕ υποβάλλονται στα αρμόδια όργανα του ελεγκτικού Συνεδρίου για κατασταλτικό έλεγχο, μέσα σε δύο μήνες από την έγκρισή τους, σύμφωνα με τις διατάξεις του άρθρου 17 του Ν.Δ.1265/1972 «περί ελέγχου των δαπανών του Κράτους κ.λ.π.» και της απόφασης αριθμ. 8504/6.5.1978 του Ελεγκτικού Συνεδρίου «περί του τύπου των ειδικών λογαριασμών κ.λ.π.». Άρθρο 24. Δικαιολογητικά δαπανών. 1.Τα δικαιολογητικά δαπανών της ΝΕΛΕ διακρίνονται σε δύο κατηγορίες: α)Δικαιολογητικά για τη λήψη της σχετικής απόφασης έγκρισης της δαπάνης από τη ΝΕΛΕ. β)Δικαιολογητικά για την πληρωμή της δαπάνης. 2.Τα δικαιολογητικά για την έγκριση της δαπάνης από τη ΝΕΛΕ είναι: α)Για την αποζημίωση των επιμορφωτών: Απόφαση πρόσληψης και βεβαίωση του Υπεύθυνου του Κέντρου σχετικά με τον αριθμό των διδακτικών ωρών που πραγματοποιήθηκαν, που εκδίδεται βάσει του βιβλίου δράσης και θεωρείται από το Γραμματέα της ΝΕΛΕ. β)Για την πληρωμή δαπανών των μεμονωμένων εκδηλώσεων που οργανώνονται στα Κ.Ε. : απόφαση της ΝΕΛΕ στα πλαίσια του προγραμματισμού των εκδηλώσεων, με βεβαίωση του Υπεύθυνου του Κέντρου για τις εκδηλώσεις που πραγματοποιήθηκαν (διδακτικές ώρες κ.λ.π. που εκδίδεται βάσει του βιβλίου δράσης και θεωρείται από το Γραμματέα. Σελ. 292,14(γ) Τεύχος Θ23 – Σελ. 118 γ)Για την πληρωμή δαπανών σεμιναρίων και συνδιασκέψεων: Απόφαση της ΝΕΛΕ στην οποία ορίζονται τα συνολικά έξοδα οργάνωσης και βεβαίωσης του Γραμματέα ότι πραγματοποιήθηκαν τα σεμινάρια., θεωρημένη από τον Πρόεδρο της ΝΕΛΕ. δ)Για οδοιπορικά και αποζημιώσεις : 1)για το προσωπικό και τα στελέχη της Λαϊκής Επιμόρφωσης. 1.α)ημερολογιακή κατάσταση εις διπλούν, υπογραμμένη από το δικαιούχο και θεωρημένη προκειμένου για το Γραμματέα και τα μέλη του ΣΛΕ από το Νομάρχη ή τον αναπληρωτή του, ενώ για τους Υπεύθυνους των Κ.Ε. και τους επιμορφωτές από τον Γραμματέα, όπου θ’ αναφέρονται: οι μετακινήσεις που πραγματοποιήθηκαν καθώς και οι δαπάνες που έχουν γίνει, αναλυτικά και στο σύνολο. 1.β)αποκόμματα καταβολής εισιτηρίων ή υπεύθυνη δήλωση για τους μετακινούμενους με ιδιόκτητο μεταφορικό μέσο, όπου θ’ αναφέρεται και ο αριθμός κυκλοφορίας του αυτοκινήτου. 2.Για την καταβολή οδοιπορικών και ημερήσιας αποζημίωσης στο Γραμματέα και στα μέλη του ΣΛΕ εκτός από τα παραπάνω και : α)έγκριση του Νομάρχη β)αναλυτική βεβαίωση του εκκαθαριστή των μηνιαίων αποδοχών τους. 3.Για την αποζημίωση των εξεταστικών επιτροπών, σύμφωνα με την παρ. 4 άρθρο 5 του Ν.Δ. 79/1973 «περί εγγραφών και φοιτήσεων εις τα Νυκτερινά Δημοτικά Σχολεία κ.λ.π.». Κατάσταση συντασσομένη από τον Πρόεδρο της Επιτροπής και θεωρημένη από τον Δ/ντή Δημοτικής Εκπ/σης, στην οποία να φαίνονται τα ονόματα των δικαιούχων, ο αριθμός των ενηλίκων που εξετάστηκε από τον καθένα και το καταβλητέο ποσό, σύμφωνα με την σχετική απόφαση των Υπουργών Παιδείας και Οικονομικών. 4.Για την αποζημίωση δασκάλων Δημοσίων Νυκτερινών Δημοτικών Σχολείων : Υπεύθυνη δήλωση του δικαιούχου για τις ώρες διδ/λίας που πραγματοποίησε τον αριθμό των μαθητών, θεωρημένη από τον αρμόδιο Δ/ντή Δημοτικής Εκπαίδευσης σύμφωνα με την σχετική απόφαση των Υπουργών Εθνικής Παιδείας και Οικονομικών. 5.Δικαιολογητικά για την πληρωμή των δαπανών της ΝΕΛΕ είναι τα εντάλματα πληρωμής με τα σχετικά δικαιολογητικά τους, οι εξοφλητικές αποδείξεις πληρωμής ή τιμολόγια των δικαιούχων, καθώς και τα σχετικά αποδεικτικά καταθέσεως των κρατήσεων υπέρ του Δημοσίου και τρίτων. 32.Γ.κ.14 Καταπολέμηση Αναλφαβητισμού-Λαϊκή Επιμόρφωση Άρθρο 25. Οικονομικός Προγραμματισμός – Απολογισμός ΝΕΛΕ 1.Με απόφαση της ΝΕΛΕ που εκδίδεται στην αρχή του επιμορφωτικού έτους (πρώτο 15ήμερο Ιανουαρίου), εγκρίνονται οι πιστώσεις για τις πάγιες δαπάνες, που αφορούν μισθοδοσία μελών ΣΛΕ, αμοιβές Υπευθύνων Κ.Ε. ή άλλου προσωπικού, που απασχολείται πάγια, στη ΝΕΛΕ. Οι πληρωμές των δαπανών αυτών γίνονται, βάσει της παραπάνω απόφασης, από το Γραμματέα της ΝΕΛΕ στο τέλος κάθε μήνα. Με παρόμοια απόφαση, που εκδίδεταιστην αρχή κάθε εξαμήνου εγκρίνονται οι πιστώσεις για αμοιβές Επιμορφωτών. Οι πληρωμές των Επιμορφωτών γίνονται βάσει της παραπάνω απόφασης από το Γραμματέα της ΝΕΛΕ στο τέλος κάθε μήνα ή κάθε τριμήνου. 2.Τα ετήσια έξοδα λειτουργίας για κάθε Κέντρο Επιμόρφωσης καθορίζονται από τη ΝΕΛΕ ανάλογα με τις ανάγκες και μέσα στα πλαίσια του προγραμματισμού. Το σχετικό αυτό ποσό προκαταβάλλεται στον Υπεύθυνο του Κέντρου Επιμόρφωσης «επί αποδόσει λογαριασμού» στη ΝΕΛΕ δια του διαχειριστή της. 3.Για κάθε έγκριση μη πάγιας δαπάνης, η ΝΕΛΕ λαμβάνει υπόψει τα οικονομικά πλαίσια κατ’ είδος δαπάνης, που καθορίζονται από τη Γενική Γραμματεία Λαϊκής Επιμόρφωσης. Όλες οι παραπάνω εγκριτικές αποφάσεις κοινοποιούνται και στη Γενική Γραμματεία Λαϊκής Επιμόρφωσης. 4.Στο τέλος του επιμορφωτικού έτους η ΝΕΛΕ υποβάλλει στη Γενική Γραμματεία Λαϊκής Επιμόρφωσης στοιχεία οικονομικού απολογισμού της δράσης της. Ως επιμορφωτικό έτος, στην προκειμένη περίπτωση θεωρείται το οικονομικό. Άρθρο 26. Υλικό ΝΕΛΕ – Βιβλία. 1.Η ΝΕΛΕ μπορεί να προμηθεύεται υλικό για τις ανάγκες της, σύμφωνα με τις διατάξεις του Π.Δ. 715/79. Το μη αναλώσιμο υλικό, που περιέχεται στην κυριότητα της ΝΕΛΕ από προμήθειες, χορηγήσεις του ΥΠ.Ε.Π.Θ., δωρεές κ.λπ. καταχωρίζεται στο βιβλίο υλικού της. 2.Στο βιβλίο υλικού γράφεται ημερολογιακά ο τρόπος προμήθειας (αγορά, δωρεά κ.λπ.) το είδος και ο τύπος του υλικού, ο κατασκευαστικός αριθμός, ο αριθμός έγκρισης προμήθειας, η ημερομηνία παραλαβής, η αξία της προμήθειας ή της απογραφής, η τυχόν απόφαση καταστροφής, η ετήσια δαπάνη συντήρησης καθώς και εκείνος ο οποίος χρεώνεται το υλικό. Παρόμοιο βιβλίο τηρείται και στα Κέντρα Επιμόρφωσης. 3.Σε περίπτωση κατάργησης Κέντρου, το υλικό του περιέρχεται στην κυριότητα της ΝΕΛΕ. 4.Η ΝΕΛΕ μπορεί να χορηγεί υλικό για ορισμένο ή αόριστο χρόνο στα Κέντρα Επιμόρφωσης της περιφέρειάς της, βάσει αποδεικτικού παραδόσεως και παραλαβής που υπογράφεται από το Γραμματέα της ΝΕΛΕ και τον Υπεύθυνο του Κέντρου. 5.Στη ΝΕΛΕ τηρούνται τα παρακάτω βιβλία: α)βιβλίο υλικού β)βιβλίο πρωτοκόλλου γ)βιβλίο ταμείου δ)βιβλίο δράσης ε)βιβλίο πρακτικών συνεδριάσεων. Μαζί με τα βιβλία αυτά τηρούνται και οι αντίστοιχοι φάκελλοι. 6.Στο ΣΛΕ τηρείται βιβλίο πρακτικών συνεδριάσεων. 7.Στο Κέντρο Επιμόρφωσης τηρούνται όλα τα παραπάνω βιβλία και επίσης βιβλίο μητρώου επιμορφωνομένων κατά τμήμα μάθησης μαζί με τους αντίστοιχους φακέλλους. 8.Η Γενική Γραμματεία Λαϊκής Επιμόρφωσης, με εγκυκλίους της μπορεί να καθορίζει τα επιπλέον βιβλία, φακέλλους ή έντυπα που θα χρησιμοποιούν οι ΝΕΛΕ, τα ΣΛΕ, και τα Κέντρα Επιμόρφωσης. 9.Όλα τα παραπάνω βιβλία αριθμούνται κατά σελίδα και θεωρούνται από το Γραμματέα της ΝΕΛΕ, πριν από τη χρησιμοποίησή τους. Τα βιβλία αυτά κλείνονται και θεωρούνται από το Γραμματέα της ΝΕΛΕ στο τέλος του επιμορφωτικού έτους εκτός του βιβλίου ταμείου που κλείνεται στο τέλος του οικονομικού έτους. 10.Τα βιβλία της ΝΕΛΕ τηρούνται με ευθύνη του Γραμματέα της, του ΣΛΕ με ευθύνη του Συντονιστή του και των Κέντρων Επιμόρφωσης με ευθύνη των Υπευθύνων Κέντρων. 11.Συγκεντρωτικά στοιχεία που αφορούν τη δράση και λειτουργία των τμημάτων μάθησης των Κέντρων Επιμόρφωσης τηρούνται από το Γραμματέα της ΝΕΛΕ. 12.Ο τύπος των βιβλίων και εντύπων που αφορούν τα τμήματα μάθησης καθορίζεται από τη Γενική Γραμματεία Λαϊκής Επιμόρφωσης, με απόφαση του Γενικού Γραμματέα. Άρθρο 27. Απολογισμός. 1.Στο τέλος κάθε επιμορφωτικού έτους και ενόψη της σύνταξης του νέου επιμορφωτικού προγράμματος, όλα τα όργανα Λαϊκής Επιμόρφωσης, όλων των επιπέδων, προβαίνουν σε απολογισμό της δράσης τους. 2.Ο απολογισμός συντάσσεται με βάση τους γενικούς στόχους του κανονισμού αυτού, και τους ειδικότερους στόχους του προγράμματος και περιλαμβάνει αναλυτικά στοιχεία της δραστηριότητας. 3.Το ΣΛΕ συντάσσει, με βάση τους απολογισμούς και τα πρακτικά των συνελεύσεων των Κέντρων Επιμόρφωσης του Νομού καθώς και τα στοιχεία για τις μεμονωμένες εκδηλώσεις, τον απολογισμό της Λαϊκής Επιμόρφωσης στο νομό στον οποίο εγκρίνει η ΝΕΛΕ. 4.Στην αρχή κάθε ημερολογιακού έτους συγκαλείται Νομαρχιακή Συνέλευση Επιμορφωτικών φορέων στην οποία καλούνται εκπρόσωποι μαζικών και επιμορφωτικών φορέων του Νομού, τόσο αυτών που εκπροσωπούνται όσο και εκείνων που δεν εκπροσωπούνται στη ΝΕΛΕ. Στη συνέλευση αυτή παρουσιάζονται και συζητούνται ο ετήσιος απολογισμός της Λαϊκής Επιμόρφωσης, τα προγράμματα των άλλων κρατικών φορέων και διατυπώνονται προτάσεις που αφορούν τα επιμορφωτικά προγράμματα του επόμενου έτους. Οι Τοπικές Λαϊκές Συνελεύσεις και η Νομαρχιακή Συνέλευση Επιμορφωτικών Φορέων είναι ανοικτές. Άρθρο 28. Εκδηλώσεις και δραστηριότητες δημοσίων ή ιδιωτικών φορέων που είναι σύμφωνες με τους στόχους της Λαϊκής Επιμόρφωσης, αλλά αναπτύσσονται εκτός των οργάνων της είναι δυνατό να χρηματοδοτούνται μέχρι ενός ποσοστού των εξόδων τους και με όρους, που καθορίζει η Γ.Γ.Λ.Ε. Αρθρο 29. Τελικές και μεταβατικές διατάξεις. 1.Όλες οι λεπτομέρειες σχετικά με την εφαρμογή του Κανονισμού αυτού ρυθμίζονται με απόφαση της ΝΕΛΕ. 2.Παύει να ισχύει κάθε γενική ή ειδική απόφαση που είναι αντίθετη στις διατάξεις του Κανονισμού αυτού, ή αναφέρεται σε θέματα που ρυθμίζονται απ’ αυτόν διαφορετικά. Η ισχύς του Κανονισμού αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ. 292,15(β) Σελ. 292,15(γ) Τεύχος 1225 – Σελ. 115 Καταπολέμηση Αναλφαβητισμού-Λαϊκή Επιμόρφωση 32.Γ.κ.14 Άρθρο 3. Στόχοι. 1.Η δημιουργία των προϋποθέσεων για τη λειτουργία ενός συστήματος διαρκούς εκπαίδευσης επαγγελματικής κατάρτισης και επαγγελματικού αναπροσανατολισμού. 2.Η ολόπλευρη ανάπτυξη της ανθρώπινης προσωπικότητας, μέσα στις ραγδαίες οικονομικές, κοινωνικές, επιστημονικές και τεχνικές αλλαγές. 3.Η διασφάλιση της συνειδητής κι’ αποτελεσματικής συμμετοχής του ατόμου στη ζωή του κοινωνικού συνόλου και η ανάπτυξη της ικανότητας να δημιουργεί νέα υλικά αγαθά και νέες πνευματικές αισθητικές αξίες. 4.Η δημιουργία πνεύματος κατανόησης και σεβασμού προς τα διαφορετικά έθιμα και πολιτισμούς, σε εθνικό και διεθνές επίπεδο. (Αντί για τη σελ. 292,05(δ) Σελ. 292,05(ε) Τεύχος 1225 – Σελ. 111 Καταπολέμηση Αναλφαβητισμού-Λαϊκή Επιμόρφωση 32.Γ.κ.10α-14 5.Η συνειδητοποίηση της σημασίας του φυσικού ιστορικού και πολιτιστικού περιβάλλοντος, της πολιτιστικής κληρονομιάς και η συμβολή στην προστασία και βελτίωσή τους. 6.Η πολιτιστική και κοινωνικο-οικονομική ανάπτυξη. 7.Η πολιτιστική και κοινωνικο-οικονομική αποκέντρωση. Σελ. 292,06(ε) Τεύχος 1225 – Σελ. 112 32.Γ.κ.14 Καταπολέμηση Αναλφαβητισμού-Λαϊκή Επιμόρφωση 8.Η συμβολή στην προσπάθεια αναχαίτισης της τάσης για αστυφιλία και μετανάστευση, στην ανάπτυξη των υποβαθμισμένων περιοχών και στο ξαναζωντάνεμα της υπαίθρου. 9.Η συμβολή στην ανάπτυξη καινούργιων μορφών παραγωγικών δραστηριοτήτων και σχέσεων που θα συμβάλλουν στη μείωση της ανεργίας και υποαπασχόλησης. 10.Η προσφορά εναλλακτικών ευκαιριών απασχόλησης με πρόσθετη εκπαίδευση – κατάρτιση, ιδίως σε όσους βρίσκονται σε κίνδυνο ανεργίας λόγω της αλλαγής των συνθηκών αγοράς εργασίας. 11.Η καταπολέμηση του αναλφαβητισμού και ημιαναλφαβητισμού. 12.Η συμβολή στην ικανοποίηση των επιμορφωτικών αναγκών των απόδημων Ελλήνων, στη διατήρηση της Εθνικής Πολιτιστικής τους ταυτότητας και στην υποβοήθηση της ομαλής επανένταξής τους στην Ελληνική Κοινωνία με την εκπόνηση και υλοποίηση ειδικών επιμορφωτικών προγραμμάτων που οργανώνονται στις χώρες υποδοχής τους σε συνεργασία με τα αρμόδια Υπουργεία, φορείς και Ελληνικές Κοινότητες του Εξωτερικού. 13.Η συμβολή στην επίλυση των ατομικών, οικογενειακών και κοινωνικών προβλημάτων (υγεία, οικογενειακές σχέσεις, περιβάλλον κ.λπ.). 14.Η προετοιμασία για δημιουργική προσαρμογή στο νέο περιβάλλον των ατόμων που αποχωρούν ή αποχώρησαν από την υπηρεσία τους. 15.Η δημιουργική χρήση του ελεύθερου χρόνου με την καλλιέργεια και αξιοποίηση των διαφερόντων, των δεξιοτήτων και των κλίσεων του καθένα. 16.Η προοδευτική εξασφάλιση ισότητας ευκαιριών και ισόρροπης κοινωνικής προόδου. 17.Η κοινωνική – επαγγελματική αποκατάσταση και η πνευματική βοήθεια σε άτομα που μειονεκτούν, για φυσικούς ή πνευματικούς λόγους. 18.Η συμβολή στη μείωση των αντιθέσεων ανάμεσα σε πνευματική και χειρωνακτική εργασία και στην καταπολέμηση των σχετικών αναχρονιστικών αντιλήψεων. 19.Η ενημέρωση σε θέματα δομής και λειτουργίας της Πολιτείας της Δημόσιας Διοίκησης, της Τοπικής Αυτοδιοίκησης των επιχειρήσεων και συνεταιρισμών, καθώς και η ενημέρωση για τα δικαιώματα και τις υποχρεώσεις των εργαζομένων. 20.Η συμβολή στην επίλυση των τοπικών προβλημάτων σύμφωνα με τις ιδιαιτερότητες των περιοχών και μέσα από τοπικές πρωτοβουλίες. 21.Η ενεργητική λαϊκή συμμετοχή σε όλα τα επίπεδα λήψης αποφάσεων καθώς και στην υλοποίησή τους. Οι στόχοι της Λαϊκής Επιμόρφωσης πρέπει να συμβαδίζουν με τα προγράμματα εθνικής και περιφερειακής ανάπτυξης και να εναρμονίζονται πάντα με τους στόχους της εκπαιδευτικής πολιτικής, αλλά και της σύμμετρης και αυτοδύναμης κοινωνικής, οικονομικής και πολιτιστικής πορείας της χώρας. Άρθρο 4. Μέθοδοι. Οι μέθοδοι διδασκαλίας των θεμάτων της Λαϊκής Επιμόρφωσης και οι τρόποι επικοινωνίας μεταξύ επιμορφωτών και συμμετεχόντων πολιτών πρέπει να βασίζονται: 1.Στο διάλογο και στη διέγερση του διαφέροντος, προϋποθέσεις απαραίτητες για την ανάπτυξη της αυτοπεποίθησης της αυτενέργειας και της αλληλεγγύης των συμμετεχόντων στην επιμορφωτική διαδικασία. 2.Στο συνδυασμό θεωρητικής πρακτικής και τεχνικής γνώσης. 3.Στην ελεύθερη εφαρμογή μεθόδων διδασκαλίας που να ανταποκρίνονται στις ανάγκες και ιδιαιτερότητες κάθε αντικειμένου, αλλά και στα ενδιαφέροντα, τις ικανότητες και εμπειρίες των επιμορφωμένων. 4.Στη γόνιμη χρήση των σύγχρονων εποπτικών μέσων και των μέσων μαζικής ενημέρωσης. 5.Στην ανάπτυξη της εκπαιδευτικής τηλεόρασης σε βαθμό που όχι μόνο να υποβοηθάει τη σχολική εκπαίδευση, αλλά να αξιοποιεί όλες τις μορφωτικές δυνάμεις που βρίσκονται έξω από το εκπαιδευτικό σύστημα. ΚΕΦΑΛΑΙΟ Β΄ Περιφερειακή οργάνωση Λαϊκής Επιμόρφωσης. Άρθρο 5. Όργανα. Όργανα της Λαϊκής Επιμόρφωσης σε επίπεδο νομού είναι: Οι Νομαρχιακές Επιτροπές Λαϊκής Επιμόρφωσης (ΝΕΛΕ) και τα Συμβούλια Λαϊκής Επιμόρφωσης (ΣΛΕ). Άρθρο 6. Διοίκηση ΝΕΛΕ. 1.Η ΝΕΛΕ είναι αυτοτελής δημόσια υπηρεσία υπάγεται στο Νομάρχη και εποπτεύεται από τη Γενική Γραμματεία Λαϊκής Επιμόρφωσης του Υπουργείου Πολιτισμού. 2.Η ΝΕΛΕ αποτελείται από: α) Τον οικείο Νομάρχη ως Πρόεδρο ή τον αναπληρωτή του που ορίζει ο ίδιος. β) Τρεις εκπροσώπους της τοπικής ένωσης Δήμων και Κοινοτήτων. γ) Έναν εκπρόσωπο του εργατικού κέντρου, της έδρας της Νομαρχίας. δ) Έναν εκπρόσωπο της ένωσης αγροτικών ή γεωργικών συνεταιρισμών. ε) Έναν εκπρόσωπο των επιμελητηρίων ή ομοσπονδιών Ε.Β.Ε. στ) Έναν εκπρόσωπο της Νομαρχιακής επιτροπής ισότητας. ζ) Έναν εκπρόσωπο της Νομαρχιακής Πολιτιστικής επιτροπής ή όπου δεν υπάρχει εκπρόσωπος πολιτιστικού συλλόγου που ορίζει ο νομάρχης. η) Έναν εκπρόσωπο του Υπουργείου Γεωργίας. θ) Έναν εκπρόσωπο του ΟΑΕΔ. ι) Έναν εκπρόσωπο της Νομαρχιακής Επιτροπής Παιδείας (Ν.Ε.Π.). Οι εκπρόσωποι ορίζονται με τους αναπληρωτές τους. Στη ΝΕΛΕ Αττικής συμμετέχουν ως τακτικά μέλη και οι Νομάρχες των διαμερισμάτων. Στις ΝΕΛΕ Αττικής και Θεσ/νίκης συμμετέχουν ως τακτικά μέλη και από ένας εκπρόσωπος του ΕΟΜΜΕΧ του ΕΟΠ και του ΕΟΤ. Επίσης στις ΝΕΛΕ συμμετέχουν ως τακτικά μέλη και οι Έπαρχοι όπου υπάρχουν. Η ΝΕΛΕ μπορεί να διευρυνθεί κατά ένα έως τρία ακόμα μέλη με εκπροσώπους άλλων φορέων (ΕΟΜΜΕΧ, ΕΟΠ, ΕΟΤ, ΑΕΙ, ΤΕΙ, ΕΛΚΕΠΑ κ.λπ.) ανάλογα με τις τοπικές συνθήκες και κατά την κρίση και απόφαση του Νομάρχη. 3.Η θητεία των μελών της ΝΕΛΕ είναι διετής και οι εκπρόσωποι, όπως και οι αναπληρωτές τους ορίζονται από τις οργανώσεις, τους φορείς ή τις υπηρεσίες, ανάλογα με την ιδιότητα του εκπροσώπου. Κατά τη διάρκεια της θητείας ο φορέας μπορεί να αντικαταστήσει τον εκπροσωπό του στη ΝΕΛΕ. Η θητεία του νέου εκπροσώπου διαρκεί μέχρι το τέλος της αρχικής θητείας. 4.Η ΝΕΛΕ συγκροτείται νόμιμα με απόφαση του Νομάρχη από τους εκπροσώπους που ορίζονται από τους αντίστοιχους φορείς μέσα σ’ ένα μήνα από τη σχετική πρόσκληση του Νομάρχη. Η απόφαση συγκρότησης τοιχοκολείται στο υπηρεσιακό κατάστημα του νομού. Συμπληρωματική απόφαση με ορισμό εκπροσώπων των φορέων της παραγράφου 2 που δεν είχαν περιληφθεί στην πρώτη συγκρότηση, ή αντικαταστάθηκαν μεταγενέστερα από τους φορείς ή τις υπηρεσίες που εκπροσωπούν είναι πάντα δυνατή. Η ΝΕΛΕ λειτουργεί νόμιμα με όσα μέλη έχουν οριστεί.  (Αντί για τη σελ. 292,07(β) Σελ. 292,07(γ) Τεύχος Θ23 – Σελ. 111 Καταπολέμηση Αναλφαβητισμού-Λαϊκή Επιμόρφωση 32.Γ.κ.14 Άρθρο 7 Λειτουργία ΝΕΛΕ. 1.Η ΝΕΛΕ συνεδριάζει ύστερα από έγγραφη πρόσκληση του Προέδρου της τακτικά μια φορά το μήνα, κι έκτακτα όταν υπάρχει ανάγκη. Έκτακτη συνεδρίαση μπορεί να ζητηθεί και από τα μισά μέλη της ΝΕΛΕ που έχουν ήδη οριστεί. Η έγκριση των προγραμμάτων γίνεται στις συνεδριάσεις των μηνών Μαρτίου και Σεπτεμβρίου, εκτός από τις μεμονωμένες εκδηλώσεις που μπορεί να εγκρίνονται σε κάθε τακτική ή έκτακτη συνεδρίαση. 2.Τα αναπληρωματικά μέλη αντικαθιστούν τα τακτικά που κωλύονται, απουσιάζουν, ή λείπουν, μέχρι του διορισμού νέων τακτικών μελών. Εφόσον ένα μέλος απουσιάζει σε περισσότερες από τρεις συνεχείς τακτικές συνεδριάσεις εκπίπτει της θέσης του. 3.Απαρτία υπάρχει όταν παρευρίσκονται τουλάχιστον μισά συν ένα μέλη, από αυτά που έχουν οριστεί. 4.Στις συνεδριάσεις μπορούν να κληθούν συμβουλευτικά και άλλα πρόσωπα και μπορούν πάντοτε να παρευρίσκονται χωρίς δικαίωμα ψήφου τα μέλη του Συμβουλίου Λαϊκής Επιμόρφωσης και οι υπεύθυνοι των Κέντρων Επιμόρφωσης. 5.Οι αποφάσεις λαμβάνονται με φανερή ψηφοφορία και με πλειοψηφία των μελών της ΝΕΛΕ που παρευρίσκονται. Σε περίπτωση ισοψηφίας η ψηφοφορία επαναλαμβάνεται άλλη μια φορά. Σε περίπτωση νέας ισοψηφίας επικρατεί η ψήφος του Προέδρου. 6.Σε κάθε συνεδρίαση τηρούνται πρακτικά στα οποία διατυπώνονται οι απόψεις και οι αποφάσεις και που υπογράφονται από όλα τα παρόντα μέλη. 7.Στα μέλη της ΝΕΛΕ καταβάλλεται αποζημίωση για 4 το πολύ κατά μήνα συνεδριάσεις, σύμφωνα με τις διατάξεις που ισχύουν κάθε φορά. 8.Οι υπάλληλοι του Δημοσίου Τομέα αμείβονται εφόσον συνεδριάζουν εκτός του κανονικού ωραρίου εργασίας. ΄Αρθρο 8. Αρμοδιότητες ΝΕΛΕ. 1.α) Η ΝΕΛΕ έχει την ευθύνη για την πραγματοποίηση των στόχων της Λαϊκής Επιμόρφωσης στην περιοχή του νομού παίρνοντας υπόψη την εισήγηση του Συμβουλίου Λαϊκής Επιμόρφωσης και σύμφωνα με τις κατευθύνσεις που δίνονται από τη Γενική Γραμματεία Λαϊκής Επιμόρφωσης. β) Ειδικότερα η ΝΕΛΕ: 1)συντονίζει τις προσπάθειες στον τομέα της επιμόρφωσης μεταξύ των φορέων που εκπροσωπούνται σ’ αυτήν, καθώς και την ανάπτυξη συνεργασίας με άλλους επιμορφωτικούς φορείς δημόσιους ή ιδιωτικούς, 2)εγκρίνει την ίδρυση Κέντρων Επιμόρφωσης και νυκτερινών Δημοτικών Σχολείων μετά από πρόταση του Συμβουλίου Λαϊκής Επιμόρφωσης και χορηγεί άδεια ίδρυ Σελ. 292,08(γ) Τεύχος Θ23 – Σελ. 112 σης και λειτουργίας όμοιων Κέντρων και Σχολείων σε συνεργασία με Νομικά Πρόσωπα Δημοσίου και Ιδιωτικού Δικαίου, 3)προσλαμβάνει και παύει το προσωπικό των Κέντρων και Σχολείων μετά από εισήγηση του Συμβουλίου Λαϊκής Επιμόρφωσης, 4)επιβλέπει την εύρυθμη και αποδοτική λειτουργία των Κέντρων και Σχολείων, 5)οργανώνει απευθείας και συμπληρωματικά προς τη δράση των Κέντρων Επιμόρφωσης διάφορες επιμορφωτικές εκδηλώσεις, κοινωνικού ή πολιτιστικού χαρακτήρα, 6)μεριμνά για την κατάρτιση προγραμμάτων μετεκπαίδευσης του προσωπικού επιμόρφωσης και τη διοργάνωση σεμιναρίων, 7)διαχειρίζεται το λογαριασμό της που τηρείται στην Τράπεζα της Ελλάδας. Ειδικότερα εισπράττει και καταθέτει στο λογαριασμό αυτό όλα τα χρήματα που προορίζονται για τους σκοπούς της (από κρατική επιχορήγηση, εισφορές τρίτων, δωρεές, εκδηλώσεις κ.λπ.) και με αποφάσεις της κανονίζει τη διάθεση των αναγκαίων χρηματικών ποσών για την επιτέλεση του έργου της επιμόρφωσης στην περιφέρειά της. Ο καθορισμός των αμοιβών και δαπανών γίνεται μέσα στα πλαίσια των ρυθμίσεων του κανονισμού αυτού. 2.Στη ΝΕΛΕ μπορεί να λειτουργεί δανειστική βιβλιοθήκη που περιέχει διδακτικό και βοηθητικό υλικό που αφορά τη Λαϊκή Επιμόρφωση. Ο εφοδιασμός της δανειστικής βιβλιοθήκης θα γίνεται από τη Γενική Γραμματεία Λαϊκής Επιμόρφωσης με ειδικά έντυπα βιβλία ή ενημερωτικά φυλλάδια ή από τη ΝΕΛΕ απευθείας με αγορά βιβλίων ή με εκδόσεις που η ίδια επιμελείται. Άρθρο 9. Αρμοδιότητες Προέδρου ΝΕΛΕ. Ο Πρόεδρος της ΝΕΛΕ: 1.α)Εκπροσωπεί τη ΝΕΛΕ ενώπιον των δικαστηρίων και σε κάθε άλλη περίπτωση. β)Καταρτίζει την ημερήσια διάταξη των συνεδριάσεων, συγκαλεί τη ΝΕΛΕ είτε με δικιά του πρωτοβουλία, είτε ύστερα από αίτηση των μισών από τα μέλη, που έχουν οριστεί διευθύνει τις συνεδριάσεις και μεριμνά για την εκτέλεση των αποφάσεων. γ)Λαμβάνει γνώση των εγγράφων που απευθύνονται στη ΝΕΛΕ, τα οποία κοινοποιεί και στα άλλα μέρη. δ)Υπογράφει τα χρηματικά εντάλματα και τις επιταγές. ε)Υπογράφει τα έγγραφα που αποστέλλει η ΝΕΛΕ.

[Source: greek_legal_code_raptarchis | Tokens: 41870]